شه‌فه‌ق نيوز/ ئاژانس "ئه‌سوشێتد پرێس" ئه‌مريكى ئاشكراى ئه‌وه‌ كرد قاسم سلێمانى سه‌ركردى فه‌يله‌ق قودس ئيرانى ئاماده‌ى دانيشتنيگ فراوان ئه‌منى عراقى بويه‌ له‌جياى عادل عه‌بدولمه‌هدى سه‌رۆك وه‌زيره‌يل ك يه‌يش موفاجئه‌يگ بويه‌ ئه‌را وه‌رپرسه‌يل ئاماده‌بوێ، ك له‌تى سلێمانى قه‌وڵ له‌ناوبردن خوه‌ينيشانداينه‌يل داگه‌، وه‌لێ تائيسه‌ نه‌تويه‌نستگه‌و شكه‌ست هاوردگه‌ له‌لێ.
ئاژانسه‌گه‌ له‌ راپۆرتيگى جه‌خت له‌وه‌ كرد ئيران نفوزى له‌ عراق و لوبنان له‌ده‌س ئه‌ياد وه‌بوونه‌ى شكه‌ست وه‌كيله‌يلێ له‌ مقه‌يه‌تيكردن له‌ى نفوزه‌.
جى باسه‌، وه‌گووره‌ى ئاژانسه‌گه‌، سلێمانى و وه‌رپرسه‌يل تر هه‌رێمى سه‌ر وه‌ ئيران نگه‌رانن له‌باره‌ى خوه‌ينيشانداينه‌يل ك له‌سه‌رانسه‌ر به‌غدا په‌رپا بويه‌، ك يه‌يش له‌يوا كرد ته‌هران داواى وساننه‌وه‌ى بكا.
